கேள்வி: சன்ரைசர்ஸ் ஐதராபாத் - உரிமைக்குழு வரலாறு பற்றி தகவல் சொல்.
பதில்: சன்ரைசர்ஸ் ஐதராபாத் அணி டெக்கான் சார்ஜர்ஸ் அணிக்கு மாற்றாக 25 அக்டோபர் 2012 முதல் இந்திய கிரிக்கெட் வாரியத்தால் நியமிக்கப்பட்டது. பழைய டெக்கான் சார்ஜர்ஸ் அணியின் வீரர்கள், சன்ரைசர்ஸ் ஹைதராபாத் அணிக்காக விளையாடினர். 2016 ஆம் ஆண்டு இவ்வணி இறுதிப்போட்டியில் வென்று வாகை சூடியது. கலாநிதி மாறன் மகள் காவ்யா மாறன் சன்ரைசர்ஸ் ஐதராபாத் அணியின் உரிமையாளராக உள்ளார்.
கேள்வி: சன்ரைசர்ஸ் ஐதராபாத் - 2021 குறித்து விரிவாக சொல்லுங்கள்.
பதில்: 2021 சீசனுக்கு முன்னதாக, சன்ரைசர்ஸ் அணி 22 வீரர்களைத் தக்க வைத்துக் கொண்டது மற்றும் 5 வீரர்களை விடுவித்தது. ஏல நாளில் (18 பிப்ரவரி 2021), ஜகதீசா சுசித், முஜீப் உர் ரஹ்மான் மற்றும் கேதர் ஜாதவ் ஆகிய 3 வீரர்களை சன்ரைசர்ஸ் அணி வாங்கியது. மேலும் சன்ரைசர்ஸ் கிரிக்கெட் இயக்குநராக டாம் மூடியை மீண்டும் பணியாளர் குழுவில் சேர்க்கப்பட்டார். 7 ஆட்டங்களில் 1 வெற்றியுடன் சீசனுக்கு அணியின் மோசமான தொடக்கத்தைத் தொடர்ந்து, டேவிட் வார்னருக்குப் பதிலாக எஞ்சிய சீசனுக்கு கேன் வில்லியம்சனை கேப்டனாக சன்ரைசர்ஸ் அணி அறிவித்தது. இறுதியாக 3 வெற்றி, 11 தோல்விகளுடன் புள்ளிப்பட்டியலில் கடைசி இடத்தைப் பிடித்தது.
கேள்வி: சன்ரைசர்ஸ் ஐதராபாத் - 2022 பற்றி நீங்கள் என்ன அறிந்துள்ளீர்கள்?
பதில்: 2022 சீசனுக்கான மெகா ஏலத்திற்கு முன்னதாக சன்ரைசர்ஸ் ஐதராபாத் அணி, கேன் வில்லியம்சன், அப்துல் சமத் மற்றும் உம்ரான் மாலிக் ஆகிய மூவரையும் தக்கவைத்துக் கொண்டது. ஏலத்தில் தங்கராசு நடராசன், புவனேசுவர் குமார், அபிஷேக் ஷர்மா, பிரியம் கர்க் உள்ளிட்ட சன்ரைசர்ஸ் அணியின் முன்னாள் வீரர்களையும், வாசிங்டன் சுந்தர், நிக்கோலஸ் பூரன், எய்டென் மார்க்ரம், ராகுல் திரிப்பாட்டி உள்ளிட்ட புதிய வீரர்களையும் வாங்கியது.